Aleppo

Aleppo  (arab. حلب Halab, tur. Haleb) — nojsrogsze mjasto we Syryi, stolica muhafazy Aleppo. Ôstrzodek industryje jak tyż jedno z cyntrōw handlowych Bliskigo Wschodu.

Jedno z nojstarszych bez pauzy zamiyszkanych miast Bliskigo Wschodu. Terŏźnie zamiyszkane z wiynksza bez Araberōw, a tyż Ormian i Żydōw. Wynzoł kōmunikacyjnŏ – krziżōwka sztrek banowych i drōgowych, miyndzynŏrodowy port lotniczy. Ôstrzodek nauki i kultury – fungujōm uniwerzytet jak tyż muzułmańskŏ szkoła teologicznŏ.

Tradycyjŏ muzułmańskŏ i żydowskŏ podŏwajōm, iże w czasie wandru z Ur do Kanaanu na bergowi w Aleppo ôdpoczywoł biblijny patriarcha Abraham.

W latach 2012–2016 w Aleppo miały plac boju wojny miyndzy Syryjskõ Arabskõ Armijōm (armijōm prezydynta Assada) a bojownikami i terrorystami z roztōmajtych zbrojnych formacyje. W grudniu 2016 roku wojska prezydynta ôdzyskały kōntrolã nad wiynkszościōm dzielnic Aleppo i wydały poświadczynie, iże w połni panujōm nad miastym. W przedmieściach boje trwały tyż w niyskorniyjszych latach. Dopiyro na zaczōntku 2020 roku syryjskŏ armijŏ pōnkła frōnt na bezpiecznõ dalekość ôd ôsiedli Aleppo.
Kategoryjo:Mjasta Syryji